Daɣ netta, thedder almi teɛya, ulac. tuli ɣer tejdit, tuɣal-d tsub-d tekmes-d deg ufus-is tawriqt n rebɛa duru, nek di lweqt-nni, ulamma mazal ur bdiɣ ara tissit n crab, lameɛna teḥwijiɣ idrimen, txalaḍeɣ ilemziyen, kkecmeɣ ɣer leqhawi, ttaɣeɣ-d tikettabin, lḥasun, daymen yetliq-iyi cwit n umesruf. Nanna ṭiṭi, tewwi-yi-d s lexbar. Dɣa, seg wassen, tefra bagara-neɣ, ur nemcawar, mi ɛewjeɣ kan ɣef yides n tɣurfet taqdimt, ad iyi-d-ɣlint ama d snat ama d rebɛa duru. ufiɣ-t tarbiht.